N Á R O D N Á R A D A S L O V E N S K E J R E P U B L I K Y

VI. volebné obdobie

NÁVRH

**Z á k o n**

z ... 2014,

**ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

# Čl. I

# Zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení zákona č. 95/2002 Z. z., zákona č. 99/2003 Z. z., zákona č. 430/2003 Z. z., zákona č. 186/2004 Z. z., zákona č. 645/2004 Z. z., zákona č. 747/2004 Z. z., zákona č. 91/2005 Z. z., zákona č. 188/2006 Z. z., zákona č. 110/2007 Z. z., zákona č. 8/2009 Z. z., zákona č. 144/2010 Z. z., zákona 520/2011 Z. z. a zákona č. 180/2013 Z. z. sa mení a dopĺňa takto:

##### V § 4 ods. 2 písm. a) znie:

„a) škody na zdraví, škodu spôsobenú usmrtením alebo nákladov pri usmrtení,“.

Za § 4 sa vkladá nový § 4a, ktorý znie:

„**§ 4a**

Ak ide o škodu spôsobenú usmrtením, právo z poistenia zodpovednosti patrí manželovi, deťom, rodičom a inej blízkej osobe usmrteného, ktorí v čase vzniku udalosti, ktorá bola príčinou smrti, žili s usmrteným najmenej po dobu jedného roka pred jeho smrťou v spoločnej domácnosti a ktorí sa z tohto dôvodu starali o spoločnú domácnosť alebo boli odkázaní výživou na usmrteného.

Ministerstvo spravodlivosti Slovenskej republiky ustanoví výšku náhrady nemajetkovej ujmy za usmrtenie podľa odseku 1 na nasledujúci kalendárny rok opatrením vyhláseným v Zbierke zákonov Slovenskej republiky6ae) uverejnením oznámenia o jeho vydaní najneskôr do 30. septembra príslušného kalendárneho roka.

Poznámka pod čiarou k odkazu 6ae znie:

„6ae) § 1 ods. 1 a § 4 ods. 2 zákona Národnej rady Slovenskej republiky č. 1/1993 Z. z. o Zbierke zákonov Slovenskej republiky v znení neskorších predpisov.“.

V § 24 ods. 2 písm. a) znie:

„a) na zdraví, škodu spôsobenú usmrtením a náklady pri usmrtení spôsobené prevádzkou nezisteného motorového vozidla, za ktorú zodpovedá nezistená osoba,“.

**Čl. II**

Tento zákon nadobúda účinnosť 1. januára 2015.